ଗାଙ୍ଗ୍ରିନ
ଗାଙ୍ଗ୍ରିନ (ଇଂରାଜୀ ଭାଷାରେ Gangrene) ଏକ ପ୍ରକାର ରୋଗ ଯେଉଁଥିରେ ରକ୍ତ ସରବରାହ ଅଭାବ ବା ଇସକେମିଆ (lack of blood supply) ଯୋଗୁ ତନ୍ତୁ ମୃତ୍ୟୁ (tissue death) ହୁଏ । ଏହି ରୋଗ ଲକ୍ଷଣରେ ଚର୍ମ ରଙ୍ଗ ବଦଳି କଳା ଦେଖାଯାଏ ଓ ଥଣ୍ଡା ଲାଗେ, କାଲୁଆ ଅନୁଭବ, ଯନ୍ତ୍ରଣା, ଚର୍ମ ଘାଆ ଇତ୍ୟାଦି ଦେଖାଯାଏ । ସାଧାରଣତଃ ହାତ ଓ ପାଦରେ ଏହି ରୋଗ ହୁଏ । ଅନ୍ୟ କେତେକ ରୋଗରେ ଜ୍ୱର ଓ ସେପ୍ସିସ ହୁଏ ।

କେତେକ ରୋଗ ବା ଅବସ୍ଥାରେ ଏହି ରୋଗ ସଙ୍କଟ ଅଧିକ ରହେ ଯେପରିକି ମଧୁମେହ, ପ୍ରାନ୍ତୀୟ ଧମନୀ ରୋଗ (peripheral arterial disease), ଧୁମ୍ରପାନ (smoking), ବଡ଼ ଆଘାତ (major trauma),  ମଦ୍ୟାତ୍ୟୟ, ଏଚଆଇଭି/ଏଡସ, ଫ୍ରସ୍ଟ ବାଇଟ (frostbite), ରେନ‌ଡସ ସିଣ୍ଡ୍ରୋମ (Raynaud's syndrome) । ଅଧୁନା ଗାଙ୍ଗ୍ରିନର ୫ ପ୍ରକାର ବର୍ଗୀକରଣ କରାଯାଉଛି ଯଥା:- ଶୁଷ୍କ ଗାଙ୍ଗ୍ରିନ (Dry), ଆର୍ଦ୍ର ଗାଙ୍ଗ୍ରିନ  (wet), ଗ୍ୟାସ ଗାଙ୍ଗ୍ରିନ (gas), ଇଣ୍ଟରନାଲ ଗାଙ୍ଗ୍ରିନ (internal), ନେକ୍ରୋଟାଇଜିଙ୍ଗ ଫାସାଇଟିସ (necrotizing fasciitis) ଏହି ରୋଗର ଲକ୍ଷଣ ଦେଖି ସ‌ହଜରେ ନିର୍ଣ୍ଣୟ କରାଯାଇପାରେ ଓ ବିଶେଷ ଅବସ୍ଥାରେ ମେଡିକାଲ ଇମେଜିଙ୍ଗ (medical imaging) କରାଯାଏ ।
 
 
ଏହି ରୋଗରେ ଅପରେଶନ (Surgery) କରି ମଲା ତନ୍ତୁମାନଙ୍କୁ ବାହାର କରି ଆଣ୍ଟିବାୟୋଟିକ (antibiotics) ଦିଆଯାଏ ଓ ଅନ୍ତର୍ନିହିତ କାରଣ ଅନୁସାରେ ଅନ୍ୟାନ୍ୟ ଚିକିତ୍ସା କରାଯାଏ । ଡିବ୍ରାଇଡମେଣ୍ଟ (debridement), ଆମ୍ପୁଟେସନ (amputation) ଆଦି ଅପରେଶନ କରାଯାଏ ଓ ଆବଶ୍ୟକ ସ୍ଥଳେ ମାଗଟ ଥେରାପି (maggot therapy) ଦିଆଯାଏ । ବାଇପାସ ଅପରେଶନ (bypass surgery) ଓ ଆଞ୍ଜିଓପ୍ଲାସ୍ଟି (angioplasty) ଅପରେଶନ ଦରକାର ହୋଇପାରେ । ଅନେକ ସ୍ଥଳରେ ହାଇପରବାରିକ ଅମ୍ଳଜାନ ଥେରାପି (hyperbaric oxygen therapy) ଉପକାରୀ ହୁଏ । ଏହା ଏକ ସାଧାରଣ ରୋଗ କିନ୍ତୁ ଅଜ୍ଞାତ ଅଛି ।

ଆଧାର

ବାହ୍ୟ ଲିଙ୍କ

ଚିକିତ୍ସା ବିଜ୍ଞାନ